Lav et referat af nedenstående tekst:

Tekst:
Dyrehandler Arnfred Madsen fra Bedsted i Thy har været udsat for et tyveri af den usædvanlige slags i weekenden. Her har ubudne gæster skaffet sig adgang til hans kænguru-anlæg, som ligger i forbindelse med hans dyrehandlerforretning, og taget tre kænguruer med sig. - De har stjålet mine kænguruer. Det er skideirriterende. De er væk. Jeg står med en fornemmelse af afmagt. Det er en rigtig øv-fornemmelse, siger Arnfred Madsen. - Det drejer sig om et kængurupar og en unge, lyder det. Dyrehandleren har nu anmeldt episoden til politiet. Det bekræfter lokalpolitiet i Thisted overfor TV MIDTVEST. Dyrehandler: De er professionelle Det er ikke mere end en måned siden, at TV MIDTVEST kunne fortælle om et kænguru-indbrud på Dyrebakken syd for Bjerringbro. Her blev to kænguruer meldt stjålet. Arnfred Madsen kender udmærket til episoden fra Dyrebakken, og han er ikke i tvivl om, at der er gang i et systematisk bestillingsarbejde, der er begået af professionelle folk. - Det er vilde kænguruer, der er blevet taget. De er bestemt ikke tamme. Ungen har aldrig været rørt af menneskehænder. Og jeg kan godt sige, at du ikke bare lige sådan får fat i de her kænguruer. - Jeg forestiller mig, at de er blevet bedøvet. For du kan ikke komme tæt nok på til at få fat i dem. Og skulle du få fat i dem, er de heller ikke nemme at håndtere. Det er ikke noget, amatører bare gør, forklarer Arnfred Madsen. Har anlægget været sikret godt nok? - Det kan ikke gøres bedre. Det er et nyt anlæg, hvor lågen skal åbnes på en bestemt måde. Vil tyvene ind, så kommer de ind. Det kan ikke være mere sikkert, end det har været. Tvivler på kænguruerne kommer hjem Prisen på de tre kænguruer beløber sig til den gode side af 20.000 kroner. Det er dog ikke så meget prisen, der nager Arnfred Madsen. Det er mere tanken om, at han måske ikke får sine kænguruer at se igen. - Jeg håber selvfølgelig, jeg får dem igen. Men jeg har godt nok min tvivl. - Der er ingen måder at spore dem på. De har ingen chip, og der er ingen øremærkning. Politiet hører gerne fra vidner, der har oplysninger i sagen på telefon 114.

Referat:
En dyrehandler i Thy har fået stjålet tre kænguruer i weekenden.